ms en ms en id ms ms ms id id ms ms id id id id id en id id es ms ms id id id ms ms id en
Sila tinggalkan parti jika rasa tidak serasi , elak jadi musuh dalam selimut - Kak Wan
Penasihat PKR, Wan Azizah Wan Ismail mempersilakan mana-mana ahli parti yang merasakan tidak lagi serasi dengan perjuangan parti supaya meninggalkan parti dan bukannya bertindak menjadi musuh dalam selimut untuk menghancurkan parti yang telah dibina sejak sekian lama.
Beliau berkata, ahli parti yang kecewa termasuk selepas tewas pada pemilihan supaya tidak bertindak merosakkan dan menyerang parti dari dalam, sebaliknya kembali kuatkan parti dan tidak bermusuh sesama sendiri.
Wan Azizah turut mengimbas kembali kesetiaan anggota PKR ketika dilanda krisis, selepas bekas timbalan presiden, Mohamed Azmin Ali bersama 10 ahli Parlimen lain bertindak meninggalkan parti melalui Langkah Sheraton sehingga menyaksikan kerajaan Pakatan Harapan (PH) tumbang selepas 22 bulan memerintah.
“Saya biasa kalah tetapi tak bermaksud saya memusuhi (lawan). Semua ahli keluarga. Pemilihan sudah berakhir, inilah masanya untuk kita kembali merangkul kekuatan dan terus konsisten dengan perjuangan asal kita.
“Kita tak bermusuh. Kita parti yang sama. Kalau nak tinggalkan…pergilah tetapi jangan jadi musuh dalam selimut, api dalam sekam. Jangan hancurkan apa yang kita bina sama-sama.
“Dalam tempoh 23 tahun ini tidak sedikit daya juang dan kesetiaan kita pada parti telah tergugat. Dengan pelbagai mihnah, tohmah, kemelut, perpecahan dan tiada disiplin pada keputusan. Cukup rencam serta memberi kesan kepada kestabilan organisasi. Tapi ini bukan baru. Timbalan pertama pun (Azmin) tinggalkan kita, jangan lupa,” katanya.
Beliau berkata demikian ketika merasmikan Kongres Nasional Wanita PKR di Pusat Konvensyen (IDCC), Shah Alam, hari ini.
Wan Azizah dipercayai merujuk tindakan Azmin yang bertindak meninggalkan PKR melalui Langkah Sheraton hingga mengakibatkan kerajaan PH tumbang.
Menyifatkan Kongres Nasional 2022 kali ini sebagai suatu yang penting, Wan Azizah turut berharap semua anggota parti bersatu menghadapi pilihan raya umum ke-15 (PRU15) yang dikira cukup mencabar.
“Kita telah melalui proses pemilihan parti yang tidak sedikit mencalarkan nama parti dan menguji persaudaraan kita ketika bertembung semasa berkempen dan membuat pilihan memilih pemimpin parti dalam semarak pesta demokrasi.
“Dalam mana-mana pertandingan akan ada yang menang dan akan ada yang kalah. Itu perkara biasa. Tetapi, kita harus ingat kepada adab sebagai seorang kawan dan lawan, adab akhlak dan kesopanan, nilai integriti dan maruah.
“Saya mahu kita terus kukuh dan terus berganding bahu dalam merangka bukan sahaja keluarga besar PKR tetapi juga keluarga majmuk PKR walaupun kita sedang berhadapan dengan politik taufan dan krisis kepimpinan negara,” katanya.
Tambang Haji dijangka naik lagi
Dakwa kerajaan pimpinan Ismail Sabri gagal, Muhyiddin buka ‘pekong’ sendiri
Hotel bajet tawar pelacur warga asing diserbu, 10 dicekup
Kemalangan babit 5 kenderaan, penghantar makanan maut dirempuh SUV
Salahuddin Ayub dilantik pengerusi PH Johor
Pertembungan terbaharu PM, Muhyiddin memungkinkan Bersatu tak sokong Bajet 2023
Sanusi perlu henti bersikap kebudak-budakan, kata Pemuda UMNO
Terpekik terlolong dalam kilang, wanita buat ‘marketing sampah’ dikecam
Majlis perkahwinan : Nik Abduh akui terima bantuan MPKB, PDRM dan JKR
{VIDEO} “Padahal salah customer…” Suara ketar tahan sebak, rider sedih kena ugut buang kerja
© 2020 puteradaily.com. All rights reserved.